stanford-oval/wikipedia huggingface dataset:
Ratas Music Group

| Ratas Music Group |
| --- | --- |
Emoyhtiö:  Sony Music Entertainment Finland
Perustettu:  2009
Perustajat:  Epe Helenius, Gabi Hakanen
Jakelijat:  Sony Music Entertainment Finland
Tyylilajit:  populaarimusiikki
Kotimaa:  Suomi
Sijainti:  Tampere
Kotisivu
Infobox OKNimi-testi OK: 
Ratas Music Group on Sony Music Entertainment Finlandin omistama suomalainen levy-yhtiö. Artisteihin kuuluvat Pate Mustajärvi, Sir Elwoodin hiljaiset värit, Tuomari Nurmio, Irina, Agents & Vesa Haaja, Neljä Ruusua, Ilkka Alanko, The Blanko, Piru Kange, CMX ja Haloo Helsinki!. Toimitusjohtajana on Epe Helenius.
Ratas Music Groupin perustivat vuonna 2009 Epe Helenius ja Gabi Hakanen. Ennen yhtiön myyntiä Sony Music Entertainmentille sen omistuksesta 40 prosenttia oli artisteilla. Yhtiö ja artisti jakoivat levyn kustannukset ja voitot tasan. Rataksella ei ole ollut kiinteitä kuluja, ja yhtiön toiminta on ollut hankepohjaista. Yhtiö on julkaissut pääasiassa asemansa jo vakiinnuttaneiden artistien levyjä. Rataksen ensimmäinen julkaisu oli Olli Lindholmin levy Maailma on kaunis, joka julkaistiin syksyllä 2010. Keväällä 2012 yhtiön toimitusjohtajana toiminut Wemppa Koivumäki siirtyi Sony Music Entertainment Finlandin toimitusjohtajaksi ja Gabi Hakanen saman yhtiön A&R-johtajaksi. Syyskuussa 2012 Sony Music Entertainment Finland osti Ratas Music Groupin koko osakekannan, mutta yhtiö jatkaa toimintaansa itsenäisenä.
Aiheesta muualla

Kotisivut
Rhode Island State House

| Rhode Island State House |
| --- | --- |

Osoite:  82 Smith St.
Sijainti:   Providence, Rhode Island
Valmistumisvuosi:  1904
Käyttäjä:  Rhode Islandin osavaltioparlamentti
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rhode Island State House on Yhdysvaltain Rhode Islandin osavaltion lainsäädäntörakennus. Se sijaitsee osavaltion pääkaupungissa Providencessa, ja edustaa uusklassista arkkitehtuuria. Sen suunnittelusta on vastannut arkkitehtitoimisto McKim, Mead, and White. Georgialaisella marmorilla verhoillun rakennuksen rakennustyöt käynnistettiin vuonna 1895 ja se valmistui lopulta vuonna 1904. Rakennuksessa toteutettiin suuria kunnostustöitä 1992–2003. Se on myös listattu Yhdysvaltain historiallisten paikkojen kansallissrekisteriin (NRHP).
Aiheesta muualla

Kuvia tai muita tiedostoja aiheesta Rhode Island State House Wikimedia Commonsissa
Ratasin I hallitus

| Ratasin I hallitus |
| --- | --- |
  Viron tasavallan  hallitus
 Pääministeri Jüri Ratas
Toimikausi alkoi:  23. marraskuuta 2016
Toimikausi päättyi:  29. huhtikuuta 2019
Valtionpäämies:  Kersti Kaljulaid
Jäsenet
Hallituksen johtaja:  Jüri Ratas
Hallituspuolueet:   Keskustapuolue  Sosiaalidemokraattinen puolue  Isänmaa 
Oppositiopuolueet:   Reformipuolue  Viron vapaapuolue  EKRE 
Historia
Viimeiset vaalit:  Riigikogun vaalit 2015
Edellinen:  Rõivasin II hallitus
Seuraava:  Ratasin II hallitus
Ratasin I hallitus oli Viron tasavallan hallitus joka toimi 23. marraskuuta 2016 – 29. huhtikuuta 2019. Pääministeri Jüri Ratasin johtaman keskustapuolueen lisäksi hallituksen muodostivat sosiaalidemokraatit (SDE) ja Isänmaa-puolue (huhtikuuhun 2018 saakka Isänmaan ja Res Publican liitto, IRL).
Edgar Savisaaren väistyminen keskustapuolueen johdosta ja Jüri Ratasin nouseminen hänen seuraajakseen avasi puolueelle oven hallitukseen, josta se oli ollut ulkona vuodesta 2007 pitkälti Savisaaren Venäjä-yhteyksien vuoksi. Pian Ratasin valinnan jälkeen Rõivasin II hallitus kaatui epäluottamusäänestyksessä pääministeri Taavi Rõivasin johtaman Reformipuolueen hallituskumppanien, SDE:n ja IRL:n, vedettyä siltä tukensa pois. Keskustapuolue aloitti tämän jälkeen hallitusneuvottelut SDE:n ja IRL:n kanssa.
Presidenttinä vasta aiemmin lokakuussa aloittanut Kersti Kaljulaid nimitti Ratasin hallituksen 22. marraskuuta 2016, ja hallitus vannoi valansa seuraavana päivänä.
Hallituksen kokoonpano

| Ministeri | Tehtävissä | Puolue |
| --- | --- | --- |
| Pääministeri Jüri Ratas |  23.11.2016–29.4.2019 |  Keskustapuolue |
| Ulkoministeri Sven Mikser |  23.11.2016–29.4.2019 |  Sosiaalidemokraattinen puolue |
| Oikeusministeri Urmas Reinsalu |  23.11.2016–29.4.2019 |  Isänmaa |
| Sisäministeri Andres Anvelt Katri Raik |  23.11.2016–26.11.2018 26.11.2018–29.4.2019 |  Sosiaalidemokraattinen puolue Sosiaalidemokraattinen puolue |
| Puolustusministeri Margus Tsahkna Jüri Luik |  23.11.2016–12.6.2017 12.6.2017–29.4.2019 |  Isänmaa Isänmaa |
| Opetus- ja tiedeministeri Mailis Reps |  23.11.2016–29.4.2019 |  Keskustapuolue |
| Ympäristöministeri Marko Pomerants Siim Valmar Kiisler |  23.11.2016–12.6.2017 12.6.2017–29.4.2019 |  Isänmaa Isänmaa |
| Kulttuuriministeri Indrek Saar |  23.11.2016–29.4.2019 |  Sosiaalidemokraattinen puolue |
| Talous- ja rakenneministeri Kadri Simson |  23.11.2016–29.4.2019 |  Keskustapuolue |
| Yrittäjyys-ja informaatioteknologiaministeri Urve Palo Rene Tammist |  23.11.2016–22.8.2018 22.8.2018–29.4.2019 |  Sosiaalidemokraattinen puolue Sosiaalidemokraattinen puolue |
| Maaseutuministeri Martin Repinski Tarmo Tamm |  23.11.2016–9.12.2016 12.12.2016–29.4.2019 |  Keskustapuolue Keskustapuolue |
| Valtiovarainministeri Sven Sester Toomas Tõniste |  23.11.2016–12.6.2017 12.6.2017–29.4.2019 |  Isänmaa Isänmaa |
| Terveys- ja työministeri Jevgeni Ossinovski Riina Sikkut |  23.11.2016–2.5.2018 2.5.2018–29.4.2019 |  Sosiaalidemokraattinen puolue Sosiaalidemokraattinen puolue |
| Sosiaaliturvaministeri Kaia Iva |  23.11.2016–29.4.2019 |  Isänmaa |
| Julkishallintoministeri Mihhail Korb Jaak Aab Janek Mäggi |  23.11.2016–12.6.2017 12.6.2017–2.5.2018 2.5.2018–29.4.2019 |  Keskustapuolue Keskustapuolue Keskustapuolue |
Robert Freeman

Robert Freeman (5. joulukuuta 1936 – 7. marraskuuta 2019) oli brittiläinen valokuvaaja ja suunnittelija, joka tunnetaan parhaiten lukuisten The Beatles -yhtyeen kansien kuvaajana. Freeman oli yhtyeen eniten käyttämä valokuvaaja vuosina 1963–1966. Ennen työskentelyään Beatlesin kanssa hän oli luonut mainetta The Sunday Times -sanomalehden kuvaajana.
Freeman päätyi Beatlesin kuvaajaksi yhtyeen managerin Brian Epsteinin nähtyä tämän ottamat mustavalkokuvat jazzmuusikko John Coltranesta.
Käännös suomeksi
Roger (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Roger Machado Marques
Syntymäaika: 25. huhtikuuta 1975 (ikä 49)
Syntymäpaikka:  Porto Alegre, Brasilia
Pelipaikka: puolustaja
Pituus: 176 cm
Seurat
| Vuodet | Seura | O | (M) |
| 1994–2003 |  Grêmio | 188 | (4) |
| 2004–2005 |  Vissel Kobe | 46 | (4) |
| 2006–2008 |  Fluminense | 73 | (3) |
| Yhteensä | Yhteensä | 307 | (11) |
Maajoukkue
| 2001 |  Brasilia | 1 | (0) |
Valmennusura
2012–2013:  Grêmio (apuvalm.)
2014:  Juventude
2015:  Novo Hamburgo
2015–:  Grêmio
 Seurajoukkueuran tilastot kattavat vain kansalliset sarjat.
Roger Machado Marques eli Roger (s. 25. huhtikuuta 1975 Porto Alegre, Brasilia) on brasilialainen entinen jalkapalloilija, pelipaikaltaan puolustaja. Peliuransa jälkeen hän on toiminut valmentajana.
Roger pelasi Brasilian pääsarjassa Campeonato Brasileiro Série A:ssa 13 kautta – ensin kymmenen kautta Grêmiossa (1994–2003) ja uran päätteeksi kolme kautta Fluminensessa (2006–2008). Välissä hän pelasi kahden kauden ajan Japanin pääsarjan J. Leaguen Vissel Kobessa.
Brasilian maajoukkueessa Roger pelasi yhden ottelun vuonna 2001. Hän oli mukana Copa Américassa 2001.
Red Hat Enterprise Linux

| Red Hat Enterprise Linux |
| --- | --- |

 Red Hat Enterprise Linux 8 GNOME-työpöydällä
Kehittäjä:  Red Hat, Inc.
Tuoteperhe:  Linux
Toiminnallinen tila:  Aktiivinen
Julkaistu:  22. helmikuuta 2000
Viimeisin vakaa versio:  9.4 (1. toukokuuta 2024)
Tuetut kielet:  Monikielinen
Ytimen tyyppi:  Monoliittinen
Ydin:  Linux
Suoritintuki:  ARM64, x86-64
Lähdekoodimalli:  avoin lähdekoodi
Lisenssi:  GPL ja muita lisenssejä
Aiheesta muualla
redhat.com/rhel
Infobox OKNimi-testi OK: 
Red Hat Enterprise Linux (RHEL) on yhdysvaltalaisen Red Hat -yrityksen kehittämä Linux-pohjainen käyttöjärjestelmä, eli jakelupaketti. RHEL on pitkään ollut käytetyin kaupallinen Linux-jakelu, ja siitä on saatavilla erilaisilla tuki- ja päivityspalveluilla varustettuja, hinnoittelultaan vaihtelevia versioita.
RHEL-julkaisut kehitetään Red Hatin sponsoroiman yhteisöpohjaisen Fedora Linux -jakelun pohjalta niin, että keskimäärin joka kolmannesta Fedora Linux -julkaisuista luodaan ensin CentOS Stream jakeluun julkaisu, jonka jälkeen siitä tehdään uusi RHEL-julkaisu. Syksyyn 2003 asti Red Hat kehitti RHEL:iä lähes puhtaasti omana työnään julkaisemansa Red Hat Linux -jakelun pohjalta (jota sai myös ostaa tuettuna versiona), mutta päätti sittemmin 2003 lopettaa sen ja jatkaa vain RHEL:in kehitystä.
Red Hat Enterprise Linuxista on Rocky Linuxin ja SUSE Linux Enterprisen ohella muodostunut Linux-yrityskäytössä De facto -standardiksi. Suuryritys Oracle julkaisee myös Oracle Linux -jakelua, joka on uudelleenbrändätty versio Red Hat Enterprise Linuxista. Se on Oraclen suosittelema alusta Oracle-sovelluksille. Myös yrityskäyttöön tarkoitettu AlmaLinux tehdään näin.
Johdannaiset

Red Hat Enterprise Linuxin pohjalta on tehty useita muita Linux-jakeluja, joita ovat muun muassa Oracle Linux, Rocky Linux ja Scientific Linux.
Open Enterprise Linux Association (OpenELA) kauppayhdistys muodostettiin elokuussa 2023 vastauksena Red Hatin muutoksiin lähdekoodien saatavuuteen. OpenELA:n jäseniä ovat CIQ, SUSE ja Oracle. OpenELA tarjoaa Red Hat Enterprise Linuxista johdetun käyttöjärjestelmän lähdekoodeja vapaasti.
Julkaisut

| Versio | Julkaistu | Tuen päättyminen |
| --- | --- | --- |
| Vanhempi versio, yhä tuettu: 8 | 7. toukokuuta 2019 | 31. toukokuuta 2029 |
| Nykyinen versio: 9 | 18. toukokuuta 2022 |  |
Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio:
Aiheesta muualla

Wikimedia Commonsissa on kuvia tai muita tiedostoja aiheesta .
Red Hat Enterprise Linuxin verkkosivusto
Robert Frederick Christy

| Robert F>  Christy |
| --- | --- |
 Robert Christy sodanaikaisessa Los Alamosin henkilökortissa
Henkilötiedot
Syntynyt: 14. toukokuuta 1916 Vancouver, Brittiläinen Kolumbia, Kanada
Kuollut: 3. lokakuuta 2012 (96 vuotta) Pasadena, Kalifornia, Yhdysvallat
Kansalaisuus:  kanadalainen yhdysvaltalainen
Koulutus ja ura
Tutkinnot:  Brittiläisen Kolumbian yliopisto Kalifornian yliopisto, Berkeley
Väitöstyön ohjaaja:  Robert Oppenheimer
Instituutti:  Illinois Institute of Technology Los Alamos National Laboratory California Institute of Technology
Tutkimusalue:  ydinfysiikka, ydinaseet, tähtitiede
Tunnetut työt:  "Christy pit", Manhattan-projekti
Palkinnot:  Eddington-mitali (1967)
 Nimikirjoitus
Robert Frederick Christy (14. toukokuuta 1916 – 3. lokakuuta 2012) oli kanadalais-amerikkalainen teoreettinen fyysikko ja myöhemmin myös astrofyysikko, joka oli viimeisiä elossa olevia ihmisiä Manhattan-projektiin toisen maailmansodan aikana osallistuneista. Hän oli myös jonkin aikaa Caltechin presidentti.
Manhattan-projektissa Christy suunnitteli Christy pit -nimellä tunnetun ydinaseen ytimen rakenteen. Sitä käytettiin jo maailman ensimmäisessä ydinaseessa The Gadget (joskus myös Christy Gadget "Christyn vempele") koelaitteessa, joka räjäytettiin Trinity-ydinkokeessa vuonna 1945. Se oli plutoniumimploosio -tyyppinen ase.
Hän työskenteli Freeman Dysonin kanssa Projekti Orionissa, joka pyrki tuottamaan ydinpommeja voimanlähteenä käyttävän avaruusaluksen moottorin.
Tähtitieteessä Christy tutki kefeidejä ja pienempiä RR Lyrae -tyypin kirkkauttaan muuttavia tähtiä.
Richard Bishop

Richard Bishop esiintymässä vuonna 2006.
Richard Bishop (nykyään taiteilijanimenä Sir Richard Bishop, s. 1960, Saginaw, Michigan) on yhdysvaltalainen manageri, pianisti, kitaristi ja muusikko, joka tuli Suomessa tunnetuksi 1980-luvulla Hanoi Rocksin toisena managerina ja yhtyeen Britannian-asioiden vastaajana. Lisäksi hän työskenteli yhtyeiden The Soft Boys, Urban Dogs ja Fallen Angels kanssa.
Lokakuussa 1981 Bishop tapasi Englannin-kiertueella olleen nuoren suomalaisyhtyeen Hanoi Rocksin. Yhtyeen suomalainen manageri Seppo Vesterinen otti Bishopin työkumppanikseen ja he alkoivat manageroida yhtyettä yhdessä. Kesällä 1982 Bishop matkusteli Yhdysvalloissa ja perusti Arizonan Phoenixissä veljensä Alanin (basso ja laulu) ja Charles Goghenin (rummut) kanssa kokeilevaa rockia soittavan Sun City Girls -yhtyeen. Vuonna 1983 Seppo Vesterinen Ja Richard Bishop perustivat oman levymerkkinsä Lick Records, jonka ensimmäinen julkaisu oli single Malibu Beach / Rebel On The Run. Yhtyeen Britanniaan suuntautuneet julkaisut julkaistiin tästä lähtien Lick-levymerkillä, samoin siltä julkaistiin Britanniassa ennen julkaisemattomat Hanoi Rocksin kolme ensimmäistä albumia Bangkok Shocks, Saigon Shakes, Hanoi Rocks, Oriental Beat ja Self Destruction Blues 12. elokuuta 1983. Back to Mystery City julkaistiin samoin Lick-levymerkiltä toukokuussa 1983. Yhtyeen tehtyä levytyssopimuksen CBS:n kanssa Vesterisen ja Bishopin Lick-levymerkin merkitys väheni, kun Two Steps from the Move julkaistiin CBS:ltä Bob Ezrinin johdolla. Viimeinen Hanoi Rocks -julkaisu Lick-levymerkiltä oli elokuussa 1985 julkaistu puolivirallinen Rock & Roll Divorce. Tämän jälkeen Hanoi Rocksin viimeinen kokoonpano Andy McCoy, Nasty Suicide, Timo Kaltio, Terry Chimes perusti Cherry Bombzin, jonka asioita Bishop alkoi hoitaa. Samoin Cherry Bombz -julkaisut julkaistiin Lick-levymerkiltä. Bishop uskoi Cherry Bombzin menestykseen ja sijoitti siihen osan Hanoi Rocksin laulajan Michael Monroen rahaosuudesta, joka oli syntynyt Hanoi Rocksin vanhan katalogin myymisestä. Ylioptimismi ei kuitenkaan tuottanut rahoja takaisin ja Monroe katkeroitui Bishopille pitkäksi ajaksi. Monroe syytti Bishopia ahneudestakin, mutta muut yhtyeen jäsenet olivat tyytyväisiä manageriinsa.
Cherry Bombzin hajoamisen jälkeen Bishop muutti Los Angelesiin ja keskittyi Sun City Girls -yhtyeeseensä. Koko historiansa aikana yhtye on julkaissut lähes sata albumia ja nauhoitetta. Itse yhtyeessä hän soittaa kitaraa ja pianoa. Vuonna 1998 Bishop julkaisi ensimmäisen sooloalbuminsa Salvador Kali taiteilijanimellä Sir Richard Bishop, jona hän on nykyään maailmalla tunnettu. Tämän jälkeen on ilmestynyt albumeita Improvika vuonna 2004, Fingering The Devil ja Elektornika Demonika vuonna 2006 ja viimeisin While My Guitar Violently Bleeds vuonna 2007. Sir Richard Bishopin musiikki ja esiintyminen on saanut erittäin suuria vaikutteita intialaisten, pohjoisafrikkalaisten ja romanien musiikista. Vuonna 2005 Sir Richard Bishop aloitti laajan kiertueen Euroopassa, Australiassa ja Yhdysvalloissa. Tiheä keikka- ja kiertuetahti on jatkunut edelleen vuosina 2006 ja 2007.
Soolotuotanto

Salvador Kali (1998, Revenant Records)
Improvika (2004, Locust Music)
Fingering The Devil (2006, Southern Records)
Elektronika Demonika (2006, Locust Music)
While My Guitar Violently Bleeds (2007, TBA)
Aiheesta muualla

Sir Richard Bishopin virallinen kotisivu (englanniksi)
Sir Richard Bishopin profiili "Locust Music"-sivustolla (Arkistoitu – Internet Archive) (englanniksi)
Sir Richard Bishop Myspacessa (englanniksi)
WFMU:n Sir Richard Bishop haastattelu ja keikka-arvostelu (englanniksi)
CNET Studio C:n Sir Richard Bishop-haastattelu ja keikka-arvostelu (Arkistoitu – Internet Archive) (englanniksi)
Baltimore City Paper interview (5/05) (englanniksi)
Southern Recordsin Sir Richard Bishop-haastattelu (3/06) (englanniksi)
Pollstarin Sir Richard Bishop-haastattelu (6/06) (englanniksi)
Fresno Famousin Sir Richard Bishopin haastattelu (7/06) (englanniksi)
Red Herring

Red Herring on entinen uusmediaan keskittynyt aikakausilehti ja nykyinen uutissivusto, joka järjestää teknologiajohtajille suunnattuja tapahtumia ympäri maailmaa. Lehti on julkaissut vuodesta 1996 vuosittaisia top 100 -listoja mielenkiintoisista startup-yrityksistä.
Historia

Red Herring  -lehden perusti entinen pankkiiri Anthony Perkins 1993, ja se oli yksi 1990-luvun teknologiaallon merkittävimpiä uusmediaan keskittyneitä lehtiä. Lehteä ei kuitenkaan saatu kannattavaksi ja se lopetettiin 2003 IT-kuplan puhjetessa. Lehti myytiin ranskalaiselle  tietotekniikkayrittäjä Alex Vieuxelle, joka aloitti aikakausilehden julkaisun uudestaan vuonna 2004. Lehteä julkaistiin paperisena 2004 - 2007 minkä jälkeen siitä julkaistiin verkossa vuoteen 2011 saakka. Vuonna 2013 sivusto julkaisi enää muutaman uutisartikkelin viikossa ja toiminta oli top 100 startup tapahtumien järjestämistä.
Red Herring Top 100 -listat

Red Herring julkaisee vuosittaisia listoja top 100 innovatiivisimmista startup-yrityksistä Euroopassa, Aasia, Amerikoissa ja koko maailmassa. Vuonna 2013 TechCrunch-lehden selvittäessä listausten toimintaperiaatetta, niin niihin osallistuakseen yritysten piti hakea mukaan kilpailuun ja maksaa 2900€ osallistumismaksu. Kilpailuun hakeneista yrityksistä Red Herring valitsi 100 heidän mielestään parasta jotka se julkaisee aakkosjärjestyksessä. Valintaan vaikutti muun muassa kasvuvauhti, teknologinen innovatiivisuus, johdon toimintakyky ja markkina-asema.  Vuosina 2012 ja 2013 Euroopasta kilpailussa oli Red Herringin mukaan loppuun asti mukana noin 500 yritystä. Kilpailuun sisältyy kaksipäiväinen palkintojenjakotilaisuudessa jossa yritykset voivat verkostoitua ja löytää esimerkiksi sijoittajia tai jälleenmyyjiä.
Kauppalehti on  uutisessaan vuonna 2009 pitänyt Red Herringin top100 listoja hyvänä keinona uusien ja innovatiivisten teknologia yritysten tunnistamiseen. Yleisradion Niko Antin kuvasi vuonna 2013  listalle päästyä kunnia-asiana startupeille ja, että ne hakevat sen kautta tunnustusta.
Vuoden 2013 artikkelissaan TechCrunch kirjoitti kriittisesti siitä miten yritykset harvoin hakevat itsenäisesti kilpailuun ja, että Red Herring soittaa yrityksiä läpi tavalla joka vastaa myyntityötä, ja että tuomarointi ei ole läpinäkyvää.   Suomalainen ArcticStartup kommentoi edelleen TechCrunchin artikkelia siten, että kilpailuissa startupit viimekädessä ostavat Red Herringiltä tunnustuksen antaakseen vaikutelman uskottavuudesta.
Aiheesta muualla

Verkkosivusto
Romanien lippu

Romanien lippu.
Romanien lippu (suomen romanikielellä: romanengo flaaga, romaniksi O styago le romengo) on romanien kansainvälinen lippu. Se hyväksyttiin romanien ensimmäisessä maailmankongressissa 1971, joka pidettiin Lontoossa. Lippu koostuu sinisestä ja vihreästä taustasta. Sininen väri edustaa taivasta ja kuvaa henkisiä arvoja. Vihreä puolestaan edustaa maata ja kuvaa maallisia arvoja. Lipun keskellä on punainen chakra eli pyörä, jollainen löytyy myös Intian lipusta.
Päivännoutokasvit

| Päivännoutokasvit |
| --- | --- |
 Ruusukistus (Cistus albidus)
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Kladi::  Putkilokasvit Tracheophyta
Kladi::  Euphyllophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Rosidit
Lahko::  Malvales
Heimo::  Päivännoutokasvit Cistaceae  Juss., nom. cons.
Synonyymit
 Helianthemaceae G.Meyer 
Katso myös
   Päivännoutokasvit Wikispeciesissä   Päivännoutokasvit Commonsissa 
Infobox OKNimi-testi OK: 
Päivännoutokasvit (Cistaceae) on pienehkö kasviheimo koppisiemenisten Malvales-lahkossa. Heimon tunnettuja sukuja ovat kistukset (Cistus), päivänkilot (Fumana), pensasnoudot (Halimium), päivännoudot (Helianthemum), pikkunoudot (Lechea) ja noudokit (Tuberaria). Suomessa kasvaa luonnonvaraisena yksi päivännoutokasveihin kuuluva laji: kultapäivännouto (Helianthemum nummularium), joka esiintyy yleisenä vain Ahvenanmaalla.
Tuntomerkit

Päivännoutokasvit ovat aromaattisia ruohoja tai pensaita, joilta juurikarvat puuttuvat. Karvat on rauhasmaisia, yksinkertaisia, kimpuiksi järjestyneitä tai tähtimäisiä. Lehtiasento on tavallisesti vastakkainen, joskus kierteinen. Lehdet ovat hammaslaitaisia, sulka- tai kourasuonisia, toisinaan korvakkeellisia; kannat ovat leveitä, jopa parittain yhteen kasvaneita. Verho- ja terälehdet ovat enemmän tai vähemmän kohdakkaisia. Verholehtiä on tavallisesti viisi, joista kaksi ulointa on muita pienempiä. Terälehdet ovat sulkeutuneina laskostuneita. Heteitä on tavallisesti paljon, joskus vain kolme, ja ne ovat usein kosketusherkkiä. Sikiäin on yhdislehtinen, kolmen tai 5–10 emilehden muodostama, ja siinä on tavallisesti laitaistukat. Vartalo on ontto, luotit pieniä tai pallomaisia ja/tai liuskaisia, nystypintaisia. Kussakin emilehdessä on yksi tai useampia suoria siemenaiheita. Siemenkuori on usein limautuva. Alkio on vaihtelevissa määrin voimakkaasti käyristynyt, pitkä, ja siinä on ohuet ja käyrät tai poimuttuneet sirkkalehdet sekä lyhyt ja tukeva sirkkajuuri.
Levinneisyys

Päivännoutokasvien levinneisyys käsittää Euraasian, Pohjois-Afrikan, Pohjois-Amerikan ja Etelä-Amerikan eteläosat. Välimeren alue on heimon monimuotoisuuskeskus. Päivännoutokasvit kasvavat avoimilla ja aurinkoisilla kasvupaikoilla hiekkaisella tai kalkkipitoisella kasvualustalla.
Luokittelu

Päivännoutokasvit, Sarcolaenaceae-heimo ja siipipuukasvit (Dipterocarpaceae) kuuluvat Malvales-lahkon evoluutiopuussa samaan kehityshaaraan eli kladiin, jota luonnehtivat sienijuuret, putkisolut (trakeidit), ellaghappo, erityskanavat, usein kahden ulomman verholehden erilaisuus muihin verholehtiin nähden, nivelettömät heteenpalhot, suorat siemenaiheet, siemenkuoren eksotegmen-kerroksen invaginaatio kalatsan alueella, siemenkuoren tulppamainen muodostuma, jossa on ydin ja rengasmainen annulus, sekä tärkkelyspitoinen endospermi.
Luokittelu > Suvut

Päivännoutokasvien heimoon kuuluu kahdeksan sukua ja 175 lajia. Suurimmat suvut ovat päivännoudot (Helianthemum, 80–110 lajia), kultanoudot (Crocanthemum, 24 lajia) ja kistukset (Cistus, 18 lajia). Päivänkiloja (Fumana) on yhdeksän eurooppalaista lajia. Se on ainoa heimon suku, jonka kukissa on joutoheteitä.
Heimon suvut ovat:
Cistus L. – kistukset
Fumana (Dunal) Spach – päivänkilot
× Halimiocistus Janch. (risteymäsuku)
Halimium (Dunal) Spach – pensasnoudot
Helianthemum Mill. – päivännoudot
Hudsonia L.
Lechea L. – pikkunoudot
Tuberaria (Dunal) Spach. – noudokit
Kuvia

Crocanthemum bicknellii
Idänpäivänkilo (Fumana arabica)
Halimium atriplicifolium -pensasnoutolaji
Helianthemum almeriense -päivännoutolaji.
Hudsonia montana
Lechea intermedia -pikkunoutolaji
Täplänoudokki (Tuberaria guttata)
× Halimiocistus sahucii
Aiheesta muualla

Suomen Lajitietokeskus: Päivännoutokasvit – Cistaceae
Levinneisyyskartta: http://www.mobot.org/mobot/research/apweb/maps/cistaceaemap.gif
Rene Mlekuž

Rene Mlekuž vuonna 2018.
Rene Mlekuž (s. 25. elokuuta 1975 Slovenska Bistrica) on slovenialainen alppihiihtäjä, joka kilpaili maailmancup-tasolla vuosina 1995–2004.
Mlekuž sijoittui Sierra Nevadan MM-kilpailuissa 1996 alppiyhdistetyssä 14:nneksi. Sestrieren MM-kilpailuissa 1997 hän oli pujottelussa kymmenes ja St. Antonissa 2001 samassa lajissa viides. Salt Lake Cityn olympialaisissa 2002 hän keskeytti pujottelun toisella kierroksella.
Mlekuž sijoittui maailmancupin pujottelukilpailuissa viisi kertaa kymmenen parhaan joukkoon. Ainoan palkintokorokepaikkansa hän sai oltuaan toinen Veysonnaz'n pujottelussa tammikuussa 1996.